दोस्रो दिनको खेल वर्षाले प्रभावित
अस्ट्रेलिया र भारतबीचको चौथो, अन्तिम तथा निर्णायक टेस्टको दोस्रो दिन वर्षाले प्रभावित रह्यो । अस्ट्रेलियाले दिनको सुरुआत पाँच विकेट गुमाएर २ सय ७४ बाट गरेको थियो र त्यसमा ९५ रन थपेर पूरा टिम अलआउट भयो ।
ब्रिसवेन — अस्ट्रेलिया र भारतबीचको चौथो, अन्तिम तथा निर्णायक टेस्टको दोस्रो दिन वर्षाले प्रभावित रह्यो । अस्ट्रेलियाले दिनको सुरुआत पाँच विकेट गुमाएर २ सय ७४ बाट गरेको थियो र त्यसमा ९५ रन थपेर पूरा टिम अलआउट भयो ।कूल ३ सय ६९ रनको स्कोरमा अन्त्यतिर कप्तान टिम पेनले ५० र क्यामरुन ग्रिनले ४७ रन जोडे । जवाफमा भारतले ६० रनमा एक विकेट गुमाएर बलियो सुरुआत लिएको थियो । तर रोहित शर्मा नथान लियोनको बलमा ४४ रन बनाएर आउट भए ।चिया समयसम्म भारत दुई विकेट गुमाएर ६२ रनको स्थितिमा रह्यो र त्यसयता वर्षाले खेल सम्भव भएन । चेतेश्वर पुजारा आठ र कप्तान अजिन्के रहाने दुई रन बनाएर खेलिरहेका छन् ।टेस्ट अझै पनि अस्ट्रेलियाको पक्षमा रहेको छ र घरेलु टिम अझै ३ सय ७ रनले अगाडि छ । तर एक सत्रको खेल वर्षाले हुन नसकेपछि भारतले यो खेललाई बराबरीमा टुंग्याउन सक्ने सम्भावना हुनेछ ।